CELEX: 32020D0652
Language: bg
Date: 2020-05-14 00:00:00
Title: Решение (ОВППС) 2020/652 на Съвета от 14 май 2020 година за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)

15.5.2020   
               
               
                  BG
               
               
                  Официален вестник на Европейския съюз
               
               
                  L 153/5
               
            
         РЕШЕНИЕ (ОВППС) 2020/652 НА СЪВЕТА
         от 14 май 2020 година
         за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 април 2014 г. Съветът прие Решение 2014/219/ОВППС (1) относно мисия на Европейския съюз по линия на ОПСО в Мали (EUCAP Sahel Mali).
                  
               
                     (2)
                  
                  
                     На 25 юни 2018 г. в заключенията си относно Сахел/Мали Съветът подчерта значението на регионализацията на ОПСО в Сахел, с цел засилване, в зависимост от случая, на гражданската и военната подкрепа за трансграничното сътрудничество, за структурите за регионално сътрудничество — по-специално тези от Г-5 от Сахел, както и за капацитета и ангажираността на държавите от Г-5 за преодоляване на предизвикателствата в областта на сигурността в региона.
                  
               
                     (3)
                  
                  
                     На 18 февруари 2019 г. Съветът одобри съвместна гражданско-военна концепция за операциите във връзка с регионализацията на действията по линия на ОПСО в Сахел.
                  
               
                     (4)
                  
                  
                     На 21 февруари 2019 г. Съветът прие Решение (ОВППС) 2019/312 (2), с което удължи срока на EUCAP Sahel Mali и предвиди референтна сума за нея до 14 януари 2021 г.
                  
               
                     (5)
                  
                  
                     На 17 март 2020 г. Комитетът по политика и сигурност измени оперативния план на EUCAP Sahel Mali и постигна съгласие за увеличаване на предоставените ѝ средства с оглед на регионализацията на действията по линия на ОПСО в Сахел.
                  
               
                     (6)
                  
                  
                     Решение 2014/219/ОВППС следва да бъде съответно изменено.
                  
               
                     (7)
                  
                  
                     EUCAP Sahel Mali ще се провежда в обстановка, която може да се влоши и да възпрепятства постигането на целите на външната дейност на Съюза, определени в член 21 от Договора за Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 14, параграф 1 от Решение 2014/219/ОВППС шеста и седма алинея се заменят със следното:
            
               „Референтната сума, предназначена за покриване на свързаните с EUCAP Sahel Mali разходи за периода от 1 март 2019 г. до 14 януари 2021 г., е в размер на 69 650 000 EUR.“.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 14 май 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение 2014/219/ОВППС на Съвета от 15 април 2014 г. относно мисия на Европейския съюз по линия на ОПСО в Мали (EUCAP Sahel Mali) (ОВ L 113, 16.4.2014 г., стр. 21).
         
            (2)  Решение (ОВППС) 2019/312 на Съвета от 21 февруари 2019 г. за изменение и удължаване на срока на действие на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (ОВ L 51, 22.2.2019 г., стр. 29).